
Ietekmes uz ceļu satiksmes drošību novērtējuma veikšanas kārtība
Izdoti saskaņā ar Ceļu satiksmes likuma  6. panta sesto daļu
· 1. Noteikumi nosaka ietekmes uz ceļu satiksmes drošību novērtējuma veikšanas kārtību.
· 2. Noteikumos lietotie termini:
· 2.1. Eiropas ceļu tīkls – šo noteikumu izpratnē ceļu tīkls, kas minēts Eiropas Parlamenta un Padomes 2013. gada 11. decembra Regula (ES) Nr. 1315/2013  par Savienības pamatnostādnēm Eiropas transporta tīkla attīstībai un ar ko atceļ Lēmumu Nr. 661/2010/ES II nodaļas 3. iedaļā un ilustrēts minētās regulas I pielikumā iekļautajās kartēs;
· 2.2. infrastruktūras projekts – šo noteikumu izpratnē jauna ceļu infrastruktūras izveides vai būtisks esošā ceļu tīkla izmaiņu projekts, kas ietekmē satiksmes plūsmu.
· 3. Ietekmes uz ceļu satiksmes drošības novērtējumu veic:
· 3.1. ceļiem, kas ir Eiropas ceļu tīklā;
· 3.2. valsts galvenajiem autoceļiem;
· 3.3. ceļiem, kuri atrodas ārpus apdzīvotas vietas, kuri neapkalpo īpašumus, kas ar tiem robežojas, un kuri izbūvēti, izmantojot Eiropas Savienības finansējumu, izņemot ceļus, kas nav paredzēti mehāniskajiem transportlīdzekļiem, kā arī komersantu un māju ceļus.
· 4. Ietekmes uz ceļu satiksmes drošības novērtējumu veic visiem infrastruktūras projektiem, kas minēti šo noteikumu 3. punktā, sākotnējā plānošanas posmā, pirms infrastruktūras projekts tiek apstiprināts.
· 5. Ietekmes uz ceļu satiksmes drošības novērtējumā norāda ceļu satiksmes drošības apsvērumus, kuri veicināja ierosinātā risinājuma izraudzīšanos, kā arī sniedz visu būtisko informāciju, kas vajadzīga, lai veiktu dažādo izvērtēto iespēju izmaksu un ieguvuma analīzi.
· 6. Ietekmi uz ceļu satiksmes drošības novērtējumu veic nodrošinot atbilstību šādiem kritērijiem:
· 6.1. Ietekmes uz ceļu satiksmes drošību novērtējuma elementi:
· 6.1.1. problēmas definīcija;
· 6.1.2. pašreizēja situācija un paredzamā situācija, ja nekādi ceļu satiksmes drošības uzlabojumi netiek veikti;
· 6.1.3. ceļu satiksmes drošības mērķi;
· 6.1.4. ierosināto alternatīvu ietekmes analīze saistībā ar ceļu satiksmes drošību;
· 6.1.5. alternatīvu salīdzinājums, tostarp izmaksu un ieguvumu analīze;
· 6.1.6. vairāku iespējamo risinājumu izklāsts.
· 6.2. Elementi, kas jāņem vērā:
· 6.2.1. ceļu satiksmes negadījumos bojāgājušo skaits un ceļu satiksmes negadījumu skaits; to samazinājuma mērķi pretstatījumā pret situāciju, ja nekādi ceļu satiksmes drošības uzlabojumi netiek veikti;
· 6.2.2. maršruta izvēle un satiksmes modeļi;
· 6.2.3. iespējamā ietekme uz esošajiem ceļu tīkliem (piemēram, nobrauktuves, krustojumi, dzelzceļa pārbrauktuves);
· 6.2.4. satiksme (piemēram, satiksmes intensitāte, satiksmes iedalījums transportlīdzekļu kategorijās), tostarp paredzamās gājēju un velosipēdu plūsmas, ko nosaka pēc pieguļošās teritorijas izmantošanas veidiem;
· 6.2.5. gadalaiku un klimatiskie apstākļi;
· 6.2.6. pietiekams skaits drošo stāvlaukumu;
· 6.2.7. seismiskās norises.
Informatīva atsauce uz Eiropas Savienības direktīvām
· Noteikumos iekļautas tiesību normas, kas izriet no Eiropas Parlamenta un Padomes 2019. gada 23. oktobra Direktīvas (ES) 2019/1936, ar ko groza Direktīvu 2008/96/EK par ceļu infrastruktūras drošības pārvaldību.

